Bafana-speler vas oor spoedŉ Bafana Bafana-sokkerspeler is Saterdag in hegtenis geneem nadat hy glo teen 173km/h gery het. Blessing Manale, woordvoerder van die Tshwane metropolisie, sê die speler is op die N1-suid net voor die John Vorster-afrit vasgetrek. Hy het teen 173km/h in ŉ 120km/h-sone gery. Die speler was op pad van Pretoria na Johannesburg. Hy sal na verwagting Maandag in die Lyttelton-landdroshof in Centurion verskyn. Die metropolisie wou nie die speler se naam bekend maak voor hy in die hof verskyn het nie.